EPISTOLA CXCVII. CONRADI IMPERATORIS AD QUINDELINBURGENSES MONIALES.  Nullam sibi videri rationem ob quam a divinis cessent.   (Anno 1150.)
CONRADUS Dei gratia Romanorum rex, venerabili Quindelinburgensis ecclesiae conventui, baronibus et ministris ejusdem ecclesiae, gratiam suam et omne bonum.
Quod divina in ecclesia vestra cessant et vos a sepultura Christianorum prohibemini, inconveniens nobis videtur, praesertim cum sub disciplinae regula ecclesiastice et canonice vivatis ac communi refectorio et dormitorio contentae sitis. Nolumus igitur ut poena injuste et irregulariter viventium deinceps affligamini. Unde mandamus, ut divina in ecclesia Quindelinburgensi cum omnibus, quae vobis debentur, canonice devote et solemniter celebrentur.